
НАЦИОНАЛЕН ПЛАН ЗА ВЪЗСТАНОВЯВАНЕ И УСТОЙЧИВОСТ

Компонент „Социално включване“

Програма за Модернизиране на дългосрочната грижа

Процедура BG-RRP-11.010 „Извършване на строителни дейности и доставка на оборудване и обзавеждане с оглед реформиране на съществуващите домове за стари хора“ 
Административен договор за предоставяне на безвъзмездна финансова помощ: 
BG-RRP-11.010-0019-C01 за изпълнение на одобрено предложение BG-RRP-11.010-0019 „Изграждане на нов дом за стари хора в град Бяла“.

Финансиране: 
Механизма за възстановяване и устойчивост, Компонент „Социално включване“, инвестиция „Модернизиране на дългосрочната грижа“, процедура чрез директно предоставяне на конкретни крайни получатели BG-RRP-11.010 „Извършване на строителни дейности и доставка на оборудване и обзавеждане с оглед реформиране на съществуващите домове за стари хора“, финансирано от Европейския съюз – NextGenerationEU. 

Основната цел:  
Основната цел на Община Бяла е изграждане на нов дом за стари хора в пълно съответствие с изискванията на стандартите за качество на резидентната грижа за възрастни хора в надтрудоспособна възраст по отношение на специализираната среда за предоставяне на услугата. На територията на Общината функционира социална услуга „Дом за стари хора“ под формата на делегирана от държавата дейност. Сградата, в която се предоставя социалната услуга е в с. Бистренци и същата не може да се реформира, пристроява, реконструира или преструктурира по начин, който да позволи да се приведе в съответствие със стандартите за качество на резидентната грижа за възрастни хора в надтрудоспособна възраст, определени в Наредбата за качество на социалните услуги. Този дом не може да се преустрои така, че да се обособят санитарни възли към всяка стая, да се намали броят на потребители, които нощуват в една стая, да се обособят нужните задължителни помещения за живот и за социални контакти, както и да се преведе сградата в съответствие с изискванията за достъпна среда и енергийна ефективност и т.н. Поради тези причини реформирането на съществуващият в с. Бистренци дом за стари хора не е икономически целесъобразно и затова Община Бяла ще изгради изцяло нова материална база за услугата при съблюдаване в пълна степен изискванията на стандартите за качество на резидентната грижа за възрастни хора в надтрудоспособна възраст. Строителните дейности и закупеното оборудване и обзавеждане в новата в сграда ще отговарят на съвременните изисквания за енергийна ефективност и адекватно на потребностите на целевите групи и спецификата на предоставяните социални услуги. Община Бяла ще осигури на 35 потребители среда на живот, близка до домашната, в която ще се зачита правото им на лично пространство и уединение в условията на сигурност и зачитане на достойнството им. Новият старчески дом за възрастни хора ще се изгради на територията на гр. Бяла, където има изградени инфраструктурни, транспортни и комуникационни връзки и различни видове обществени услуги, което ще подобри качеството на живот на потребители му.
Основни дейности: 

· Изграждане на нов сграден фонд за социални услуги за резидентна грижа за лица в надтрудоспособна възраст:
- Изготвяне на инвестиционен проект във фаза „Технически“ и последващо осъществяване на авторски надзор за обект: „Изграждане на нов дом за стари хора в гр. Бяла”;
- Извършване на строителни-монтажни работи за изграждане на нов дом за стари хора в град Бяла, област Русе;

- Упражняване на строителен надзор по време на изпълнение на СМР за обект: “Изграждане на нов дом за стари хора в град Бяла, област Русе“.
· Организация и управление на проекта

Резултати:

Проектът предвижда да се изгради нов дом за стари хора в отредените за целта имоти, където за 35 потребители да се осигури близка до домашната среда на живот, в съответствие с изискванията на стандартите за качество на резидентната грижа за възрастни хора в надтрудоспособна възраст по отношение на специализираната среда за предоставяне на услугата.

Новата сграда е съобразена с даденостите на терена и има за цел осигуряването на:

· Функционално разпределение на всички необходими помещения и удовлетворяване на минималните изисквания за предоставяне на посочената услуга;

· Социалните услуги за 35 потребителя;

· Комфорт на потребителите на услугата;

· Възможност за целогодишно ползване на сградата;

· Необходимата енергийна ефективност на сградата;

· Облагородяване на прилежащия терен, включително осигуряване на необходимият брой паркоместа в рамките на имота;

· Достъпна среда за ползватели на услугата и посетители с увреждания и в неравностойно положение, включително всички помещения за общо ползване от потребителите да отговарят на изискванията на Наредба № РД-02-20-2 от 26.01.2021 г. за определяне на изискванията за достъпност и универсален дизайн на елементите на достъпната среда в урбанизираната територия и на сградите и съоръженията;

· Необходимата нормативна осветеност в различните части от денонощието;

· Противопожарната безопасност чрез прилагане на действащите правила и норми. 
Обща стойност:

 Максимален размер на безвъзмездната финансова помощ по Договор № BG-RRP-11.010-0019-C01 е до 5 159 280 лева.

Срок за изпълнение:

Начална дата: 21.11.2024 г.

Крайна дата: 30.06.2026 г. 

